CELEX: 32000D0351
Language: ro
Date: 2000-05-03 00:00:00
Title: Decizia Comisiei din 3 mai 2000 privind procedura de desemnare a unui nou server gazdă comun pentru sistemul veterinar computerizat integrat [notificată cu numărul C(2000) 818]Text cu relevanță pentru SEE.

03/Volumul 32
            
            
               RO
            
            
               Jurnalul Ofícial al Uniunii Europene
            
            
               175
            
         32000D0351
   
               L 124/61
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 3 mai 2000
   privind procedura de desemnare a unui nou server gazdă comun pentru sistemul veterinar computerizat integrat
   [notificată cu numărul C(2000) 818]
   (Text cu relevanță pentru SEE)
   (2000/351/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
   având în vedere Decizia 92/438/CEE a Consiliului din 13 iulie 1992 privind informatizarea procedurilor veterinare de import (proiect Shift), de modificare a Directivelor 90/675/CEE, 91/496/CEE, 91/628/CEE și a Deciziei 90/424/CEE și de abrogare a Deciziei 88/192/CEE (3), astfel cum a fost modificată ultima dată prin Actul de aderare a Austriei, Finlandei și Suediei, în special articolul 12,
   întrucât:
   
               (1)
            
            
               Prin Decizia 92/373/CEE (4), Comisia a desemnat serverul gazdă ANIMO și în conformitate cu Decizia 92/486/CEE a Comisiei (5), astfel cum a fost modificată ultima dată prin Decizia 1999/716/CE (6) serverul gazdă ANIMO urmează a fi operațional cel puțin până la 31 martie 2000.
            
         
               (2)
            
            
               În urma diferitelor activități desfășurate la nivel comunitar, în special studiile și seminarul privind revizuirea arhitecturii rețelei ANIMO, ar trebui pus în aplicare un sistem veterinar care să integreze diferitele aplicații de calculator.
            
         
               (3)
            
            
               Este oportun ca în acest stadiu să se specifice procedura ce trebuie urmată pentru desemnarea unui nou server gazdă care să îndeplinească toate serviciile solicitate în sensul sistemului veterinar computerizat integrat.
            
         
               (4)
            
            
               Serverul gazdă comun trebuie să îndeplinească specificații tehnice precise.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului veterinar permanent,
            
         ADOPTĂ PREZENTA DECIZIE:
   Articolul 1
   (1)   Comisia procedează la o nouă cerere de ofertă care începe în anul 2000 pentru un server gazdă comun luând în considerare progresul în tehnologiile de comunicații de date și de noile servicii necesare pentru schimbul de informații dintre statele membre în sensul sistemului veterinar computerizat integrat.
   (2)   Cererea de ofertă prevăzută la alineatul (1), care include toate informațiile necesare pentru punerea sa în aplicare (caiet de sarcini detaliat), ia în considerare cel puțin specificațiile tehnice definite în anexă.
   (3)   În urma cererii de ofertă prevăzută la alineatul (1), Comisia selectează, în scopul desemnării serverului gazdă, cel puțin trei oferte care satisfac specificațiile tehnice prevăzute la alineatul (2).
   Articolul 2
   Prezenta decizie se adresează statelor membre.
   
      Adoptată la Bruxelles, 3 mai 2000.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 224, 18.8.1990, p. 29.
   
      (2)  JO L 62, 15.3.1993, p. 49.
   
      (3)  JO L 243, 25.8.1992, p. 27.
   
      (4)  JO L 195, 14.7.1992, p. 31.
   
      (5)  JO L 291, 7.10.1992, p. 20.
   
      (6)  JO L 289, 11.11.1999, p. 1.
   
      ANEXĂ
      SPECIFICAȚII TEHNICE PENTRU SERVERUL GAZDĂ COMUN
      1.   Descriere generală
      Serverul gazdă pentru schimbul și prelucrarea de mesaje și alte date trebuie să fie operațional până la 1 aprilie 2001 cel târziu.
      Acesta va trebui în special să conțină următoarele elemente:
      
                  (a)
               
               
                  un număr adecvat de calculatoare cu performanțe corespunzătoare pentru a asigura gestiunea unor cantități mari de date, găzduirea unor aplicații veterinare, baze de date și fișiere de referință;
               
            
                  (b)
               
               
                  echipamente (hardware și software) care să asigure gestiunea comunicațiilor multiprotocol între diferite rețele permițând accesul simultan pentru mulți utilizatori;
               
            
                  (c)
               
               
                  servicii de poștă electronică în conformitate cu standardele internaționale;
               
            
                  (d)
               
               
                  facilități și servicii tip web;
               
            
                  (e)
               
               
                  servicii de transfer de fișiere;
               
            
                  (f)
               
               
                  capacități de stocare de date pentru o perioadă de un an;
               
            
                  (g)
               
               
                  facilități de arhivare în timpul perioadei contractului;
               
            
                  (h)
               
               
                  facilități de salvare și de reîncărcare imediată a sistemului în cazul unei căderi.
               
            Serverul gazdă trebuie să fie capabil să interacționeze cu sistemele existente precum serverele naționale sau sistemele din administrațiile veterinare naționale, în conformitate cu standardele internaționale.
      Serverul gazdă trebuie să fie disponibil 7 zile din 7, 24 de ore din 24.
      2.   Formatul și volumul datelor transmise
      Formatul mesajelor pentru aplicațiile existente este ASCII cu caractere definite și va putea evolua către alte formate structurate. Numărul estimat al mesajelor transmise zilnic va fi de aproximativ 4 000. Prin urmare, gestiunea serverului gazdă va implica circa 4 000 de operațiuni de intrare și 8 000 de operațiuni de expediere pe zi.
      Celelalte date transmise vor fi în principal fișiere de referință și de date, precum și programe aplicative.
      3.   Capacitatea sistemului
      Sistemul trebuie să poată asigura gestiunea a 2 000 de utilizatori potențiali. Cu toate acestea, deoarece perioadele de folosire pot varia, numărul estimat de utilizatori simultani (trimitere și recepție) va fi în medie de aproximativ 70 și de maximum 100. Această capacitate va crește dacă este necesar, în scopul de a garanta nivelul serviciului. Sistemul trebuie să fie capabil să asigure gestiunea cozilor de așteptare.
      4.   Urmărirea mesajelor
      Serverul gazdă trebuie să poată asigura urmărirea mesajelor schimbate și să o controleze. În special, acesta veghează pe de o parte la menținerea funcționării rețelelor de comunicare și la restaurarea comunicațiilor întrerupte și pe de altă parte, la dispunerea de toate elementele de urmărire a mesajelor care pot fi solicitate în orice moment.
      5.   Securitatea sistemului și a datelor
      Serverul gazdă trebuie să dispună de un ansamblu de mijloace stricte și coerente pentru protecția și integritatea datelor. Aceste datele nu pot fi folosite de serverul gazdă.
      Accesul la sistem trebuie să fie protejat și controlat printr-o serie de proceduri de securitate recurgând la diferite metode precum identificarea utilizatorilor și validarea transmițătorului mesajului de către serverul gazdă.
      O serie de măsuri de salvare și recuperarea datelor în sistem trebuie să fie disponibile și funcționale pe serverul gazdă, astfel încât nici o informație să nu fie pierdută din cauza unei căderi a echipamentelor.
      Serverul gazdă trebuie să dispună de întreg personalul calificat necesar.
      6.   Asistență
      Un serviciu de asistență trebuie să fie disponibil 12 ore pe zi de la orele 7.00 la 19.00 la sediul serverului gazdă, în scopul de a răspunde oricărei probleme de comunicare.
      Fiecare aplicație va dispune de asistență on-line.
      7.   Gestiunea sistemului
      Serverul gazdă trebuie să furnizeze statistici de gestiune, în special în ceea ce privește fluxul mesajelor, difuzarea fișierelor de referință, căderile rețelelor de comunicații și toți parametrii utili în scopul gestiunii costurilor.